**Samuel Hannes Haanpää** (s. 27. syyskuuta 1986 Kerava) on suomalainen koripalloilija. Kaukoheittäjänä tunnettu Haanpää on pituudeltaan 203 senttimetriä. Hän on pelannut myös Suomen koripallomaajoukkueessa ja kuului sen vuoden 2013 EM-turnausjoukkueeseen.

Pelaajaura
----------

### Uran alku Suomessa (–2006)

Samuel Haanpää teki ensiesiintymisensä miesten kansallisissa sarjoissa kaudella 2002–2003, jolloin hän pelasi kasvattajaseurassaan keravalaisessa Kori-80:ssä koripallon I-divisioonaa kuusi ottelua 1,8 pisteen keskiarvolla. Kaudella 2003–2004 Haanpää pelasi 22-vuotiaiden SM-sarjan lisäksi kolme ottelua SM-korista Vantaan Pussihukkien joukkueessa 3,7 pisteen keskiarvolla.

Kaudeksi 2004–2005 Haanpää siirtyi hakemaan vastuuta ja kokemusta koripallon I-divisioonasta, Rekolan Urheilijoiden joukkueesta. Haanpää oli kauden aikana joukkueensa tehokkain pelaaja. Hän oli kahden amerikkalaispelaajan jälkeen sarjan kolmanneksi paras korintekijä 20,6 pisteen keskiarvolla. Koriin johtaneita syöttöjä hän kirjautti pelaamassaan 25 ottelussa keskimäärin 1,84. Syöttökeskiarvo oli sarjan kymmenenneksi paras.

### Valparaison yliopisto (2006–2008)

Haanpää siirtyi kaudeksi 2005–2006 Yhdysvaltoihin pelaamaan lukiokoripalloa Cornerstone Christian Schooliin, jossa hän teki ottelua kohden 27,4 pistettä, 11,6 levypalloa, 6,3 koriin johtanutta syöttöä sekä 4,1 pallonriistoa. Hänen kolmen pisteen heittoprosenttinsa oli 47,4.

Yhden lukiokauden jälkeen Haanpää aloitti opiskelut Valparaison yliopistossa, jonka koripallojoukkueessa Valparaiso Crusadersissa pelasi myös toinen suomalainen koripalloilija, Shawn Huff. Heti tulokaskaudellaan Haanpää oli joukkueensa paras pistemies 12,0 pisteen keskiarvolla. Toinen yliopistokausi jäi Haanpäältä kesken 25 pelatun ottelun jälkeen, kun hän sairastui keväällä mononukleoosiin. Tuohon mennessä hän oli tehnyt joukkueelleen koreja 10,0 pisteen keskiarvolla. Haanpää pussitti joulukuussa 2007 yhdessä ottelussa kymmenen onnistunutta kolmen pisteen heittoa, jolla hän rikkoi yliopiston entisen ennätyksen yhdellä heitolla. Viikolla, jolla Haanpää rikkoi ennätyksen, hänet valittiin konferenssinsa viikon pelaajaksi.

### Ammattilaisuran alku (2008–2011)

Kahden yliopistokauden jälkeen Haanpää teki kolmivuotisen sopimuksen Italian pääsarjaan, Orlandina Basketin joukkueeseen. Opintoja olisi ollut Yhdysvalloissa jäljellä vielä kaksi vuotta, mutta italialaisjoukkueen tarjoama sopimus oli niin hyvä, ettei hän malttanut jättää tilaisuutta käyttämättä. Haanpää jäi Valparaison historian kirjoihin koulun kaikkien aikojen tarkimpana kolmen pisteen heittäjänä. Haanpään ammattilaisura alkoi kuitenkin epäonnisesti, sillä Italian koripalloliitto sulki Haanpään seuran maan pääsarjasta talousepäselvyyksien vuoksi. Haanpään sopimus italialaisseuran kanssa raukesi siten jo ennen kauden alkua. Haanpää siirtyi marraskuussa loppukaudeksi 2008–2009 ranskalaiseen Fos Ouest Provence Basketiin, joka pelasi maan kolmanneksi korkeimmalla sarjatasolla, Nationale 1:ssä.

Kaudeksi 2009–2010 Haanpää siirtyi Torpan Poikiin yksivuotisella sopimuksella, joka sisälsi option ulkomaille lähtemisestä. Tarkoitus oli jatkaa uraa ulkomailla, mutta kun tarjousta ei tullut, valitsi Haanpää Topon. Helmikuun alussa 2010 Haanpää siirtyi Espanjan kakkosliigassa pelanneeseen Palenciaan. Hän pelasi seurassa puolitoista kautta ja siirtyi kesällä 2011 kyproslaiseen Keravnosiin. Seuravalintaan vaikutti seuran pelaaminen EuroChallengessa.

### Kaudet Katajassa, Lapualla ja Espanjassa (2011– )

Loppuvuonna 2011 Haanpää purki pelaajasopimuksen Keravnosin kanssa. Hän siirtyi Joensuun Katajaan tammikuussa 2012 ja edusti seuraa loppukauden ajan. Haanpää teki Katajan paidassa 9,7 pistettä ottelua kohden. Kaudeksi 2012–2013 hän teki pelaajasopimuksen Korikobrien kanssa. Haanpää teki kauden aikana 19,4 pistettä ottelua kohden, jolla hän oli sarjan paras kotimainen korintekijä. Lisäksi hänet valittiin vuoden arvokkaimmaksi pelaajaksi. Elokuussa 2013 Haanpää siirtyi Espanjan toisella sarjatasolla pelaavaan CB Coruñaan.

Elokuussa 2015 Haanpää siirtyi suomalaiseen KTP-Basketiin.

Loppukesästä 2016 Haanpää siirtyi yksivuotisella sopimuksella Argentiinaan pääsarjajoukkue Obrasiin. Hän lähti Argentiinasta helmikuussa 2017 ja harjoitteli itsekseen loppukevään tehden samalla valmennustöitä yrityksessään. Kesäkuussa 2017 Haanpää teki yksivuotisen sopimuksen Korisliigaan nousseen Espoo Unitedin kanssa.

Saavutukset
-----------

* Korisliigan vuoden tulokas 2010
* Korisliigan vuoden pelaaja 2013

Muuta
-----

Haanpäällä on kaksi koripalloilevaa veljeä: Mikael Haanpää, joka on pelannut Kori-80:ssä sekä Hannu Haanpää, joka pelasi kaudella 2008–2009 TaNMKY:ssä.

Lähteet
-------

* Korisliigan pelaajaprofiili
* Maajoukkueprofiili (Arkistoitu – Internet Archive) Suomen Koripalloliitto

### Viitteet

1. ↑  Suomalaistulokas Haanpää ei ujostele  21.1.2007. Suomen Koripalloliitto. Viitattu 5.8.2008.
2. ↑  Suomalaisilla luistaa USA:n yliopistosarjassa  18.12.2007. Suomen Koripalloliitto. Viitattu 5.8.2008.
3. ↑  Samuel Haanpäälle kolmivuotinen pesti Italian huippuseuraan  4.8.2008. Suomen Koripalloliitto. Viitattu 4.8.2008.
4. ↑  Italiassa ilman seuraa jäänyt Samuel Haanpää ei pelaa Korisliigassa  23.10.2008. Ilta-Sanomat. Viitattu 16.4.2009.
5. ↑  Samuel Haanpää siirtyi Fos-Sur Meriin Ranskaan  28.11.2008. Keski-Uusimaa. Viitattu 9.8.2009. [vanhentunut linkki]
6. ↑  Maajoukkuemies Haanpää valitsi ToPon  16.9.2009. Helsingin Sanomat. Viitattu 16.9.2009.
7. ↑  Samuel Haanpää Espanjan kakkosliigaan  6.2.2010. Suomen Koripalloliitto. Viitattu 6.2.2010.
8. ↑  Maajoukkuemies Haanpää siirtyy Kyproksen koripalloliigaan  28.7.2011. Helsingin Sanomat. Viitattu 30.7.2011.
9. ↑  Liiganousija Korikobrat kiinnitti kolmostykki Haanpään, Tolbert lapualaisten kolmas amerikkalaispelaaja  3.9.2012. Suomen Koripalloliitto.  Arkistoitu 5.12.2014. Viitattu 28.12.2012.
10. ↑  Samuel Haanpää siirtyy pelaamaan Espanjaan  27.8.2013. YLE. Viitattu 27.8.2013.
11. ↑
12. ↑
13. ↑
14. ↑


|  |  |  |
| --- | --- | --- |
| Edeltäjä:**Antti Kanervo** | **Korisliigan vuoden tulokas**2009–2010 | Seuraaja:**Cedric Latimer** |
|
| Edeltäjä:**Sami Lehtoranta** | **Korisliigan vuoden pelaaja**2012–2013 | Seuraaja:**Antero Lehto** |
|

Suomen joukkue – Koripallon EM-kilpailut 2013
4 Koivisto |
5 Nikkilä |
6 Muurinen |
7 Huff |
8 Lee |
9 Salin |
10 Kotti |
11 Koponen |
12 Haanpää |
13 Möttölä |
14 Ahonen |
15 Rannikko |
Valmentaja Dettmann